CELEX: 62020TA0035
Language: bg
Date: 2020-12-02 00:00:00
Title: Дело T-35/20: Решение на Общия съд от 2 декември 2020 г. — Monster Energy/EUIPO — Nanjing aisiyou Clothing (изображение на драскотина) (Марка на Европейския съюз — Производство по възражение — Заявка за фигуративна марка на Европейския съюз, изобразяваща драскотина — По-ранни фигуративни марки на Европейския съюз и на Обединеното кралство, изобразяващи драскотина — Относително основание за отказ — Възможност за объркване — Член 8, параграф 1, буква б) и параграфи 4 и 5 от Регламент (ЕС) 2017/1001)

25.1.2021   
            
            
               BG
            
            
               Официален вестник на Европейския съюз
            
            
               C 28/46
            
         
      Решение на Общия съд от 2 декември 2020 г. — Monster Energy/EUIPO — Nanjing aisiyou Clothing (изображение на драскотина)
      (Дело T-35/20) (1)
      
      (Марка на Европейския съюз - Производство по възражение - Заявка за фигуративна марка на Европейския съюз, изобразяваща драскотина - По-ранни фигуративни марки на Европейския съюз и на Обединеното кралство, изобразяващи драскотина - Относително основание за отказ - Възможност за объркване - Член 8, параграф 1, буква б) и параграфи 4 и 5 от Регламент (ЕС) 2017/1001)
      (2021/C 28/71)
      Език на производството: английски
      
         Страни
      
      
         Жалбоподател: Monster Energy Company (Корона, Калифорния, Съединени щати) (представител: P. Brownlow, solicitor)
      
         Ответник: Служба на Европейския съюз за интелектуална собственост (представители: A. Kusturovic, J. Crespo Carrillo и V. Ruzek)
      
         Друга страна в производството пред апелативния състав на EUIPO, встъпила в производството пред Общия съд: Nanjing aisiyou Clothing Co. Ltd (Нанкин, Китай)
      
         Предмет
      
      Жалба срещу решението на пети апелативен състав на EUIPO от 13 ноември 2019 г. (преписка R 1104/2019-5) относно производство по възражение между Monster Energy Company и Nanjing aisiyou Clothing
      
         Диспозитив
      
      
                  1)
               
               
                  Отменя решението на пети апелативен състав на Службата на Европейския съюз за интелектуална собственост (EUIPO) от 13 ноември 2019 г. (преписка R 1104/2019-5) в частта му, с която се отменя възражението, основано на член 8, параграф 1, буква б) и параграф 5 Регламент 2017/1001.
               
            
                  2)
               
               
                  Отхвърля жалбата в останалата ѝ част.
               
            
                  3)
               
               
                  Осъжда EUIPO да заплати съдебните разноски.
               
            
         (1)  ОВ C 68, 2.3.2020 г.